10. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 137201 της 12/30 Οκτ. 1971  (ΦΕΚ Β΄ 869) Περί ιδρύσεως και λειτουργίας Σχολών Νηπιαγωγών. 1.Επικειμένης της δημοσιεύσεως του καταρτισθέντος σχεδίου Ν.Δ/τος περί Σχολών Νηπιαγωγών δια του οποίου προβλέπεται η ίδρυσις δύο νέων Σ.Ν. εις Καρδίτσαν και Θεσσαλονίκην και λαβόντες υπ’ όψιν το επείγον της λειτουργίας των Σχολών τούτων, ίνα αύται δεχθώσι τας μελλούσας να εισαχθούν, βάσει των διεξαχθεισών ήδη εισιτηρίων εξετάσεων σπουδαστρίας, ώστε να γίνει εγκαίρως η έναρξις της διδασκαλίας των μαθημάτων, ορίζομεν όπως αρχίση η λειτουργία των ανωτέρω Σχολών από 10ης Οκτ. 1971. 2.Αι ιδρυόμεναι Σχολαί εις Καρδίτσαν και Θεσσαλονίκην θα εγκατασταθούν εις τα κτίρια και τας συναφείς εγκαταστάσεις των καταργηθεισών Π.Α. των αντιστοίχων πόλεων. 3.Η Σ.Ν. Θεσσαλονίκης θα χρησιμοποιή ομού μετά των αιθουσών των τέως προτύπων δημοτικών σχολείων της Π.Α. Θεσσαλονίκης και τας αιθούσας κλειστών Γυμναστηρίων και τελετών, του νεοδμήτου κτιρίου των πρωτύπων. 4.΄Απαντα τα υλικά, βιβλία, έπιπλα και όργανα των καταργηθεισών Π.Α. Καρδίτσης και Θεσσαλονίκης, άτινα παρέμειναν εις τας θέσεις των, βάσει προγενεστέρας διαταγής ημών, ίνα χρησιμοποιηθούν υπό των μελλουσών να λειτουργήσουν εις τας πόλεις ταύτας νέων Σχολών, περιέρχονται αυτοδικαίως εις τας δια της παρούσης ιδρυομένας Σχολάς Νηπιαγωγών, αντιστοίχως. Οι εντεταλμένοι δια την φύλαξιν των υλικών τούτων, ως και των κτιρίων Δ/ντής Π.Α. Λαρίσης και Δ/ντής Α΄ 6/θεσίου Προτύπου δημοτικού σχολείου της τέως Π.Α. Θεσσαλονίκης δέον να προβούν εις την παράδοσιν τούτων εις τους Διευθυντάς των νέων Σχολών, βάσει κανονικού πρωτοκόλλου, αντίγραφον του οποίου θα υποβληθή εις την αρμοδίαν Διεύθυνσιν του Υπουργείου. Σελ. 276,02(α) Τεύχος 441-Σελ. 108 5.Δια την εξασφάλισιν της λειτουργίας των ανωτέρω Σχολών τοποθετώνται με την εντολήν προσφοράς εν αυταίς υπηρεσίας εκπαιδευτικοί λειτουργοί εκ των Παιδαγωγικών Ακαδημιών και της Γενικής Εκπ/σεως. Προς συμπλήρωσιν των υπό του προγράμματος οριζομένων διδακτικών ωρών δύναται ν’ ανατίθηται η διδασκαλία και εις ανωτέρους ή ανωτάτους εκπαιδευτικούς ή άλλους ειδικούς επιστήμονας, επί αποζημιώσει κατά τα ισχύοντα περί αναθέσεως διδασκαλίας επί αποζημιώσει εις τας Παιδαγωγικάς Ακαδημίας. 6.Ιδρύεται Σχολική Εφορία εις εκάστην των ανωτέρω Σ.Ν., κατά τα οριζόμενα εν τω άρθρ. 18 Ν.Δ. 842/71 «περί αναδιοργανώσεως των Π.Α. και συμπληρώσεως της περί αυτών κειμένης νομοθεσίας» ήτις και επιδοτείται υπό του Υπουργείου προς αντιμετώπισιν των αναγκών λειτουργίας των Σχολών. 7.Αι ως άνω Σχολαί επιδοτούνται ομοίως υπό του Υπουργείου δια την λειτουργίαν φοιτητικών συσσιτίων χάριν των απόρων σπουδαστριών αυτών. 8.Προς άσκησιν των σπουδαστριών λειτουργούν εις εκάστην Σχολήν δύο διθέσια τουλάχιστον πρότυπα νηπιαγωγεία αναλόγως των εις την διάθεσιν των οικείων ΝΥΣΑΕ νηπιαγωγών και των υπαρχόντων εν τη περιοχή νηπίων. Τα νηπιαγωγεία ταύτα λειτουργούν κατόπιν συνεννοήσεως των Διευθυντών της Σχολής και των οικείων Νομαρχιακών Επιθεωρητών Δημοτικής Εκπαιδεύσεως δι’ αποσπάσεως νηπιαγωγών εξ άλλων νηπιαγωγείων εχόντων ολιγωτέρας ανάγκας. Τα ούτω λειτουργούντα νηπιαγωγεία στεγάζονται εις τας εγκαταστάσεις της Σχολής και υπάγονται εις την αρμοδιότητα του Διευθυντού της Σχολής. Η λειτουργία τούτων ως και η εγγραφή εις αυτά των νηπίων διέπεται υπό των περί προτύπων νηπιαγωγείων κειμένων διατάξεων. 9.Ως προς τα καθήκοντα του διδακτικού προσωπικού των Σχολών Νηπιαγωγών έχει εφαρμογήν η υπ’ αριθ. 123710/18.9.71 ημετέρα απόφασις «περί των καθηκόντων του διδακτικού προσωπικού των Παιδαγωγικών Ακαδημιών». 32.Γ.θ.10 Σχολές Νηπιαγωγών Τα διδασκόμενα μαθήματα κατά έτη σπουδών δια τας Σχολάς Νηπιαγωγών, ορίζονται τα κάτωθι: ΄Ωραι διδ/λίας Εβδομαδιαίως Α΄ έτ. Β΄ έτ. 1.Γενική Παιδαγωγική   2   2.Ιστορία Προσχολικής    αγωγής   2   3.Γενική Διδακτική   2   4.Ειδική Διδακτική    Νηπιαγωγείου   -   3 5.Αγωγή καθυστερημένων    νηπίων   -   1 6.Γενική Ψυχολογία   2   7.Ψυχολογία Προσαρμογής   -   2 8.Ψυχολογία νηπίου και    παιδός    2   2 9.Οργάνωσις και Διοίκησις    Εκπαιδ.   1   10.Πρακτικαί ασκήσεις   2   6 11.Ελληνική γλώσσα και    Γραμματεία   2   2 12.Αγωγή του Λόγου   1   1 13.Ελλην. Ιστορ. και Ελλ.    Πολιτισμός   2   2 14.Θρησκευτικά   1   1 15.Κοινωνική και Πολιτική    Αγωγή   1   1 16.Γεωγραφία   1   17.Στοιχεία Γεωπον.-Κηπουρ.,    Βιολογία   1   1 18.Οικιακή Οικονομία   2   2 19.Σωματική αγωγή   2   1 20.Γυμναστική αγωγή    νηπίων   2   2 21.Τεχνικά   3   2 22.Μουσική   3   3 23.Σωματολογία Υγιεινή    παιδός, Βρεφοκ.   -   1 24.Υγιεινή Πρώται Βοή   θειαι   -   1 25.Ξένη γλώσσα   2   2 Μέχρι της δημοσιεύσεως των αναλυτικών προγραμμάτων θα εφαρμόζηται δια τα ανωτέρω μαθήματα το ισχύον αναλυτικόν πρόγραμμα της Σχολής Νηπιαγωγών Καλλιθέας, εν συνδιασμώ προς το τοιούτον των τέως Μονοετών Τμημάτων Εκπ/σεως Νηπιαγωγών παρά ταις Π.Α. Δια τα το πρώτον εισαγόμενα μαθήματα θα γίνωνται εισαγωγικού περιεχομένου διδασκαλίαι. 11.Δια το ακαδημαϊκόν και διδακτικόν έτος, το εορτολόγιον, τα τηρούμενα βιβλία, τας εγγραφάς, μετεγγραφάς, εξετάσεις, αμοιβάς, ποινάς, φοίτησιν σπουδαστριών, την λειτουργίαν γενικώς των Σχολών, την συγγραφήν, την έκδοσιν και την διάθεσιν βιβλίων εις τας σπουδαστρίας των Σχολών Νηπιαγωγών ισχύουν αι αναφερόμεναι εις τας Π.Α. σχετικαί διατάξεις. 12.Τα οριζόμενα εν παρ. 8, 9, 10 και 11 της παρούσας ισχύουν και δια την λειτουργούσαν εν Καλλιθέα Σχολήν Νηπιαγωγών. Η παρούσα δημοσιευθήτω δια της Εφημερίδος της Κυβερνήσεως και κυρωθήτω δια νόμου. Δια της παρ. 12 της υπ’ αριθ. 137201/1971 απόφ. Υπ. Παιδείας (κατωτ. αριθ. 10) ορίζεται ότι:τα οριζόμενα εν παρ. 8, 9, 10 και 11 αυτής ισχύουν και δια την ανωτέρω εν Καλλιθέα Σχολήν Νηπιαγωγών.